Kiegészítõ magyarázat





Néhány sorban szeretném megindokolni, hogy miért tartottam fontosnak az e-heti szombatiskolai tanulmányunkhoz mellékeljek egy kiegészítõ magyarázatos anyagot.


Korábban már én is hallottam olyan magyarázatot a 2300 éves próféciával kapcsolatban, amikor egy bizonyos nulladik év beiktatásával akarta a tanító kiküszöbölni azt az egy éves különbséget, ami az ellenörzõ számítások alkalmával elõjön. Miszerint nem 27-re és nem 1844-re jön ki a számítás, hanem 26-ra és 1843-ra. Most a lecke összeállítója is leirja, hogy nincs nulladik év. Ugyanakkor viszont Õ is belebonyolódik egy olyan számolási módszerbe, és ezt ajánlja nekünk is, hogy ha valaki aszerint számol, akkor a 483. évnek nem 26-ban jutunk a végére, hanem 27-ben. (sz.isk. tanulmány 63. oldal közepén). Nekem ugyan a matematika volt a kedvenc tantárgyam az iskolában, ennek ellenére mégsem tudom követni az általa ajánlott számolási módot, nem tudom úgy elindítani a számolásomat az õ technikája szerint, hogy a 483. év ne 26-ra, hanem 27-re jöjjön ki. Volt idõ, amikor az adventisták prófécia magyarázatában való hitem és bizalmam kezdett összeomlani az ilyen képtelen magyarázatok miatt. Meg voltam gyõzõdve, hogy itt egy súlyos tévedés van a próféciamagyarázatban, és az adventisták nem tudják értelmes módon megmagyarázni ezt az egy éves eltolódást, ezért kitalálnak mindenféle badarságot, csakhogy a saját elméletüket igazolhassák.


Feltételezem, hogy másoknak is okoz nehézséget, esetleg még zavart is ez a megjegyzés a szombatiskolai tanulmányunkban, ezért úgy gondoltam, hogy mellékelek egy kiegészítõ jegyzetet és táblázatot a heti tanulmányunkhoz, aminek vigig tanulmányozásával mindenki megértheti, hogy mibõl adódik ez az egy éves különbözet. Szeretnék mindenkit arra bátorítani, hogy a különbözõ forrásból való információkat mindig ellenõrízze le, senkitõl se fogadjon el csupán tekintély alapján semmit. A béreabeliekhez hasonlóan tegye mindenki személyes meggyõzõdésévé a hallot igazságot azzal, hogy utána néz, vajon tényleg úgy vannak-e a dolgok.


Az alábbi jegyzet az egész 2300 éves próféciából csak a zsidókra kiszabott hetven hét idõszakával foglalkozik. A jegyzet végén található táblázatos idõtérkép pedig segítséget ad annak az áttekintésére, hogy a történelem idõsíkjában hol helyezkedik el a 2300 éves prófécia egy-egy eseménye.





a 2300 éves próféciáról


Dán. 9,23-27.


Az angyal magyarázata


„Vedd eszedbe azért a szózatot, és értsd meg a látomást!”    9,23/b.


A magyarázat elsõ meghatározásaként azt mondja el Gábriel, hogy: „Hetven hét szabatott a te népedre és szent városodra”.     9,24/a. 


Mivel nem indokolja meg, hogy mibõl van leszabva ez az idõegység, ezért ebbõl is nyilvánvaló, hogy a 2300-as idõegységre, vagyis a nagyobb idõprófécia részleteire vonatkozó magyarázatát mondja el most az angyal.


A 2300-ból leszabott „hetven hét” a zsidó népnek, mint Isten választott népének a kegyelmi idejét határozza meg.


Ezt a következtetést erõsíti meg az a kijelentés is, hogy amikor ez az idõ lejár, akkor „a várost és a szenthelyet elpusztítja egy következõ fejedelem népe”.  9,26.


Ez a kijelentés be is teljesedett i.u: 70-ben, amikor Titus légiói elfoglalták és lerombolták Jeruzsálemet.


A „hét”-nek fordított héber szó olyan idõmennyiséget jelent, amely hét egymás után következõ napból áll.    I. Móz. 29,27.     V. Móz: 16,9.     Dán. 10,2.


Mivel azonban itt prófétai idõegységrõl van szó, ezért a megadott napok ugyanannyi évet jelentenek.


A „hetven hét” 70 szer 7  napot vagyis ennyi évet jelent, tehát 490 évet.


Ennyi adatott a 2300 évbõl a zsidó nép számára.


A kiszabott kegyelmi idõ alatt több dolognak kell megvalósulnia az Isten megváltói tervének programjából, illetve az abban meghatározott program szerint.   24. vers.


„Vége szakadjon a gonoszságnak, és bepecsételtessék a bûn.”


Ez az ígéret csak akkor valósulhat meg, ha az Édenben bejelentett esemény végre beteljesedik, vagyis az „asszony magva a kígyó fejére tapos”. I. Móz. 3,15.


Az asszonynak ez a magva a megígért Messiás, a kígyó pedig magát Sátánt jelképezi.    Jel: 12,9.


A kígyót csak a fejénél lehet halálosan megsebesíteni, - és Jézus golgotai áldozata ilyen halálos csapást jelentett Sátán számára.


Jézus halála által tehát valóban megpecsételõdött a bûn sorsa, ekkor végleg eldõlt, hogy a bûn és a gonoszság történelmének egyszer vége lesz.


Ez a kijelentés az egész világegyetem számára hozott megváltást imerteti meg velünk.


Mert a bûn létezése és annak a Földön való burjánzása az egész teremtett világot zavarja, létüket és biztonságukat is veszélyezteti.


Az el nem bukott világok lakói számára olyan látványosság a Földön létezõ bûn, mint amikor nekünk kell tehetetlenül végig néznünk egy súlyos fájdalmak kínjában fetrengõ embertársunkat.


A következõ kijelentés kizárólag az emberi család megváltásának lényegét foglalja magába.


„Eltöröltessék a hamisság és elhozassék az örök igazság”


A bûnös ember számára az örökké való evangélium üzenetét tömöríti össze ez a rövid kijelentés.


A Golgota keresztjén meghozott áldozat törölte el a megigazulásnak azt a gyakorlatát, amit a ceremóniális áldozati rendszer biztosított a bûnbánó bûnösnek, de ami Jézus idejében már a többség részére csak formális, léleknélküli cselekmény volt.


Isten már Ésaiás korában is „hazug áldozatnak” nevezte, ami útálatossá lett elõtte, a gyakorlását nem kívánja elszenvedni tovább. Ésa. 1,11-17.


A Golgota keresztjén dõlt el az, amit Dávid a 32. zsoltárban mond el, az elsõ és a második verseiben.


„Hamissága megbocsáttatott, vétke elfedeztetett,....az Úr bûnt nem tulajdonít” többé neki, mert számára elhozatott „az örök igazság” Jézus bûntelen élete által, amit kész a bünbánó bûnösnek tulajdonítani.


Pál apostol szerint Jézus Krisztusban „jelent meg az istennek igazsága”, és ez az igazság „hit által mindazoké lehet, akik hisznek” Õbenne. Róm. 3,21-22.


A harmadik kijelentés pedig azt mondja el, hogy végre beteljesednek és a beteljesedés által hitelessé válnak azok a próféciák és látomások, amiken keresztül ígérte meg Isten már évszázadok és évezredek óta az isteni Megváltó eljövetelét.


„Bepecsételtessék a látomás és a próféták”


Isten már kezdettõl fogva óvta az õ népét attól, hogy a hazug próféták hitetõ beszédének higyjenek.   Jer. 14,14.   29,8-9.    Mát. 24,24.


Az igaz próféta egyik ismertetõjele ugyanis az volt, hogy amit megjövendölt, az mindig beteljesedett, és ezzel vált hitelessé az Istentõl való küldetése. Jer. 28,9.   V. Móz. 18,21-22.


Ezzel a kijelentéssel tehát arra figyelmeztette Isten az õ népét, hogy ez alatt az idõszak alatt kell beteljesedniük sorba azoknak a próféciáknak, amik a Messiás eljövetelére vonatkoztak.


A negyedik kijelentés pedig a testetöltött Messiás felkenetésének eseményét ígéri meg ebben a kijelentett idõszakaszban:  „Felkenettessék a szentek Szentje”.


Sokak hiedelmével ellentétben ez a meghatározás nem a templom egyik részének a „szentek szentjének” a megjelölésére vonatkozik, hanem az Istenség egyik személyének, az Isten Fiának megjelölésére szolgál.  Hós. 11,9.   12.


Ahogy máshol „királyok Királya és uraknak Ura”-ként nevezi a Szentírás Jézust, úgy nevezi itt most „szentek Szentjének” Õt.


A názáreti Jézus a felkenetésnek ettõl a cselekményétõl lett a megígért Messiás, mert a héber „Messiás”, vagy a görög „Krisztus” szó, „Felkent”-et jelent.


Errõl a felkenetésrõl jövendölt elõre Ésaiás próféta.  


„Az Úr Isten Lelke van én rajtam azért, mert fölkent engem az Úr.”    Ésa. 61,1.


Ez a felkenetés teljesedett be a Jordán partján, amikor Jézus kijött a vízbõl. Mát. 3,16.


Jézus azonban egy másik alkalommal is részesült a felkenetésben, természetesen ez a felkenetése már más célból történt, viszont ennek az eseménynek is a meghatározott 490 éven belül kellett megtörténnie. 


„A Lélek kiárasztása pünkösd napján a Menny üzenete volt arról, hogy a Megváltó ünnepélyes felkenetése megtörtént. Igérete szerint elküldte a Szentlelket a Mennybõl annak jeléül, hogy immár mint Pap és Király, övé minden hatalom mennyen és földön; és Õ népének Felkentje.” (Ap.Tört. 30,1.)


A Messiás jövetelének idöpontja


Miután az angyal egy általános képet adott a "hetven hét" idejének eseményeirõl, elkezdte annak részleteit kinagyítani, és ezt a hosszú történelmi kort részekre bontani.


Mindenek elõtt a megadott idõegységek kezdõpontját határozta meg az angyal.


„A Jeruzsálem újjáépíttetése felõl való szózat keletkezésétõl”  9,25/a.


Ez az elsõ és egyben olyan történelmi támpont az angyal magyarázatában, ami segítséget nyújt ahhoz, hogy ezt a próféciát a történelem idejébe be tudjuk helyezni.


Jeruzsálem újraépíttetésével kapcsolatban azonban több parancs lett kiadva, a bibliai feljegyzésekbõl négy ilyen parancsot ismerhetünk meg.


Círus parancsa 	536-ban   	Ezsd. 1,1-4.


Dárius parancs    	519-ben  	Ezsd. 6,1-12.


Artaxerxes Longimánus   	457-ben   	Ezsd. 7,1-26.


Artaxerxes Longimánus 	444-ben  	Neh. 2,1-9.


Kétféle módon állapíthatjuk meg azt, hogy a négy parancs közül melyikre gondolt Isten, amikor ezt adta meg a prófécia kiindulási pontjaként.


A könnyebbik megoldás az, ha a beteljesedés hátterén visszafelé pörgetjük az eseményeket.


Mivel a Messiás mûködésének kezdõ idõpontját már ismerjük, ezért innen vissza számolva csak a 457-ben kiadott rendelet jöhet számításba.


A nehezebbik megoldás viszont az, ha a történelem eseményeibõl próbáljuk megállapítani, hogy melyik parancs volt az, amire a prófécia utal.


Ilyen átgondolás alapján mondhatjuk el azt, hogy a Dániel által adott meghatározás Artaxerxes elsõ parancsát veszi figyelembe, amit Ezsdrásnak adott.


Az elõzõekben kiadott parancsok ugyanis nem voltak elég hatékonyak ahhoz, hogy hatásukra befejezõdhessen Jeruzsálem újjáépítése.


A környéken élõ népek ugyanis nem lelkesedtek azért, hogy most a zsidók visszatérnek a régi helyükre és újja akarják építeni országukat.


Az ott lakó népek az elmúlt hetven év alatt hozzászoktak ahhoz, hogy ennek a földrajzi területnek õk voltak az urai.


Ezt a helyzetet látták veszélyeztetve a zsidók hazatérésében, és ezért mindent megtettek, hogy akadályozzák, és ha lehet teljesen meghiúsítsák a zsidók tervét.   lásd:    Ezsd. 4. fejezet


A kérdés summázásaként tehát azt mondhatjuk, hogy csak a 457-ben kiadott parancsra tudott befejezõdni Jeruzsálem újjáépítése, és ezért vesszük alapul ezt a parancsot a prófécia indulási pontjaként.


Lényeges szempont emellett még az is, hogy Artaxerxes parancsa nemcsak a város, hanem az egész zsidó állam helyreállítására is vonatkozott.


Amikor az angyal részekre bontja a zsidók számára adott kegyelmi idõt, akkor három idõegységre bontja fel azt, amelybõl kettõnek kell beteljesedni a Messiás fejedelemig.


„hét hét”,   	azaz  	  7 x 7 =   49 év


„hatvankét hét”  	azaz  	62 x 7 = 434 év


                                    	              ----------------------                                   


              	összesen:	    69 x 7 = 483 év


A feladat tehát csak az, hogy az angyal által meghatározott idõmennyiségbõl ki kell vonni azt az idõmennyiséget, amennyi az idõszámítás elõtti korban már eltelt, és akkor megkapjuk eredményként, hogy az idõszámítás utáni korban mikor kell a Messiás fejedelemnek színre lépnie az emberiség történelmében.


A meghatározott idõegység 	483 év �SZIMBÓLUM 45 \f "Symbol" \s 11�-�


Ebbõl az idõszámítás elõtti korban eltelt	457 év


						 	 -------------


Az idõszámítás utáni korra tehát megmarad	 26 év


A pontos idõmeghatározás miatt azonban szükséges figyelembe venni még két adatot.


Régen a tavasz elsõ újholdjával kezdõdött az év, és nem a tél közepén, mint most.


Ez viszont a prófécia szempontjából azt jelenti, hogy a prófécia által meghatározott 26. év a mostani idõszámítás szerint a 27. év tavaszán jár le vagyis 27 márciusának végén.


A Jeruzsálem újjáépítésére vonatkozó parancs viszont az év közepén, vagyis õsszel lett kiadva.


Ebbõl pedig az következik, hogy az idõszámítás elõtti korban csak 456,5 év vehetõ számításba.


Ezért az idõszámítás utáni idõre nem csak 26 év marad, hanem 26,5 év.


Mindezeket figyelembevéve tehát, Jézus keresztségének ideje a pontos számítás szerint, ahogy azt Dániel próféta megjövendölte, az idõszámítás utáni kor 27. évének õszére esik.


�


Ez a számítás megegyezik az evangéliumi feljegyzések idevonatkozó adataival.


Két történelmi támpontot kaphatunk az evangéliumokból, mindkettõt Lukács írásán keresztül.


Az egyik információ azt mondja el, hogy Keresztelõ János „Tibérius császár uralkodásának tizenötödik esztendejében” kezdte meg a Jordán melléki tartományokban a prédikáló, keresztelõ szolgálatát.   Luk. 3,1-3.


A másik információ pedig azt mondja el, hogy „Jézus mintegy harminc éves volt, mikor tanítani kezdett”.    Luk. 3,23.


Az elõzõekben arról kaptunk ismertetést, hogy Dániel ezt az eseményt idõszámításunk 27. évének õszére jelzi.


Ebbõl tehát az következik, hogy Jézus születése és az idõszámítás között mintegy 3-4 év eltolódás van.


Két féle módon is meggyõzõdhetünk arról, hogy ez valóban így van.


Az egyik ellenörzési lehetõség Jézus születési körülményeinek figyelembevételébõl adódik.


Idõszámításunkat Róma város alapításának a 753. évétõl számítjuk. (Engel Pál: Világtörténet évszámokban 17. old. - Gondolat Kiadó)


Heródes halála Róma alapításától számított 750. évben történt. (Vanyó László: Ókeresztény írók, IV. kötet 446. old. 121. pont)


Mivel Jézus nemsokkal Heródes halála elõtt született, ezért itt is jelentkezik a 3-4 éves eltolódás Jézus születése és az idõszámítás kezdete között.


A másik ellenõrzési lehetõséget Keresztelõ János szolgálatának kezdõ éve jelenti, ahogy arról az elõbb idézett lukácsi beszámoló tesz említést.


Errõl az idõpontról a következõket olvashatjuk egy tudományos irodalom magyarázatában.


„Augustus császár Kr.u. 14. augusztus 19-én halt meg. Utódának tizenötödik éve így Kr.u. 28 augusztus 19-tõl a 29. év augusztus 19-ig tartott. Az uralkodási éveket így számolták a régi történetírók és kronológusok. Keleten azonban a Szeleukida uralkodók óta a szír idõszámítás volt érvényben, amit Palesztina is átvett. Lukácsnál, aki szír születésû, joggal feltétlezhetjük ennek használatát. E számítási mód szerint pedig az új uralkodó elsõ uralkodási éve a polgári évvel befejezõdött. Ráadásul a szíriai idõszámításban az újév napja október elsején volt. Ezek szerint tehát Tibérius elsõ esztendeje igen rövid volt, alig másfél hónap. Kr.u. 14 augusztus 19-tõl szeptember 30-ig. A Lukács által említett tizenötödik uralkodási év eszerint Kr.u. 27. október 1-tõl a 28. év szeptember 30-ig tartott. Mivel Jézus hamarosan azután, hogy János elkezdte bünbánati prédikációit, fellépett, ennek idõpontja a 27-28. év fordulója körül volt.”  (Gerhard Kroll: Jézus nyomában  199. old)


Jézus keresztségének idõpontját több mint ötszáz évvel korábban nyilatkoztatta ki Isten Dániel próféta által.


Ez a kinyilatkoztatás a maga idejében pontosan beteljesedett, amit a történelmi feljegyzések sorba igazolnak is.


Az evangélium feljegyzése szerint maga Jézus is ennek a megjövendölt idõnek a beteljesedésérõl beszélt Galileában az elsõ prédikációjában.    Márk. 1,15/a.


Még egy héten át


A zsidók számára szabott kegyelmi idõbõl még hét év van hátra, viszont ez a rövid idõ nagyon fontos eseményeket villant fel elõttünk, amiket teljesedésük alapján a következõ sorrendben emelhetünk ki az angyal magyarázatából.


„Egy héten át sokakkal megerõsíti a szövetséget”, a Messiás.     27/a. vers.


„Kiirtatik a Messiás és senkije sem lesz”.                                     26/a. vers.


„A hét felén véget vet a véres áldozatnak és az ételáldozatnak”. 27. vers.


Ebbõl a felsorolásból a legmegdöbbentõbb bejelentés az, hogy nyilvánvalóvá teszi a Messiás kiirtásának tényét.


Elõször csak az eseményt mondja ki nagyon határozottan, de az idõpontját még nem.


Eszerint a kijelentés szerint bármikor bekövetkezhet a hét év alatt, mert csak annyit mond el, hogy „a hatvankét hét elmúltával” fog bekövetkezni ez az esemény.


A Messiás halálának pontosabb megjelölésére csak a következõ versben találunk utalást, bár az is csak egy közvetett utalás.


„A hét felén véget vet a véres áldozatnak és az étel áldozatnak”.  27. vers.


Ezt pedig csak egy módon teheti meg, ha bemutatja azt az igazi áldozatot, amire az összes többi csak elõre mutatott, aminek minden korábban bemutatott áldozat csak elõképe volt.


Ennek az áldozatnak a bemutatása történt meg a „hét felén”, azaz három és fél évvel a „hatvankét hét” lejárta után, vagyis i.u: 31-ben.


Ezt az áldozatát mutatta be a Messiás a Golgota keresztjén. 


Ez a prófétai kijelentés azonban olyan üzenetet is hordoz magában, hogy az eljövendõ Messiás nem uralkodni akar népe között, nem a római elnyomás alól fogja megszabadítani népét, mint gyõztes hadvezér.


Éppen ellenkezõleg, ez a bemutatás egy olyan Messiásról beszél, akit meg fognak ölni, aki hirtelen halállal fog meghalni, mert a jövendölés szerint „kiirtatik”.


Az evangéliumok beszámolói hû képet adnak arról, hogy ez a jövendölés milyen pontosan teljesedett be Jézus halálakor.


Nagyon fontos gondolattársítást fedezhetünk fel abban, amit az angyal mond el a Messiásról.


Az egyik gondolatban arról beszél, hogy „kiirtatik a Messiás”, míg a másikban már azt mondja, hogy „véget vet a véres áldozatoknak”.


Ez a gondolattársítás azt akarja kifejezni, hogy éppen a kiirtatásával, vagyis a halálával vet véget a Messiás az áldozati szolgálat rendszerének.


A jeruzsálemi templomban folyó ceremóniális szolgálatban bekövetkezett változás tényét különleges módon juttatta kifejezésre Isten.


Jézus halálának pillanatában a templomban folyó szolgálat közben a templom belsõ kárpitja, vagyis a Szentek-szentjének függönye kettéhasadt tetejétõl az aljáig.    Máté. 27,51/a.


Ez egy különleges csoda volt, hiszen a zsidó tudósoktól származó információk szerint olyan erõs anyagból készült ez a függönykárpit, hogy azt „két pár ökör sem téphette volna szét”.


De ez az anyag akkor mégis széthasadt, felülrõl lefelé, minden külsõ, emberi beavatkozástól függetlenül


Amikor Jézus, mint hatalmas gyõztes azt kiáltotta a kereszten, hogy „elvégeztetett”, akkor odafenn ez a kiáltás elfogadtatott, és válaszként a templom legszentebb részét eltakaró függöny kettészakadt.


Ezzel a csodával azt is kifejezte Isten, hogy ettõl kezdve a személyes jelenléte megszûnt a templomban.


Isten jelenléte nélkül viszont a templom is elveszítette jelentõségét.


Így teljesedett be az, amit Jézus is megfogalmazott a zsidó vezetõk elõtt: „Imé pusztán hagyatik néktek a ti házatok”.   Máté. 23,38.


Ez az esemény jelképesen azt is kifejezte, hogy halála által, amelyet érettünk és helyettünk szenvedett el Jézus, utat készített minden Benne hívõ ember számára Istenhez.


Mert mintegy „útnyitóúl ment be érettünk Jézus” a kárpiton belülre.   Zsid. 6,19-20.


Pál apostol írásaiból két nagyon fontos dolgot érthetünk meg ezzel az eseménnyel kapcsolatban. 


A földi templom helyett a mennyei templom lesz ezután az istenimádat központja.    Zsid. 8,1-2.     9,11-12.


A lévitai papság helyébe pedig a Melkisédek rendje szerinti papság lép, amelynek fõpapja Jézus Krisztus.    Zsid. 7,11-17.


Van azonban még egy nagyon fontos dolog, ami ehhez az idõszakhoz kötõdik az angyal magyarázata alapján.


„És egy héten át sokakkal megerõsíti a szövetséget.”   27/a.


Ez a kijelentés közvetve arra is figyelmeztet, hogy az „egy hét” elteltével lejár a zsidók számára adott kegyelemidõ, a „hetven hét”, vagyis a 490 év.


Ez a kijelentés viszont azt is hangsúlyozza, hogy a zsidóknak adott kegyelemidõ utolsó szakaszában közülük sokan megújítják a szövetségüket Istennel.


A „hét” elsõ felében Jézus tanítói szolgálatának hatására.


A „hét” második felében pedig Jézus tanítványainak munkájára, akik minden tettüket a názáreti Jézus nevében hajtottak végre.


Amíg tehát a Dániel által jövendölt idõ le nem járt, addig Jézus utasítása értelmében nem mehettek a pogányok közé, hanem csak a zsidók között munkálkodhattak.    Máté. 10,5-6.    Csel. 13,46.


A kegyelemidõ után


Amikor az Isten által meghatározott kegyelemidõ lejárt, akkor a tanítványok számára három esemény jelezte ennek a bekövetkezését.


István diakónus megkövezésének eseménye.   Csel. 7,54-60.


Ezzel a tettükkel határozottan kifejezték a zsidók Isten és emberek elõtt egyaránt, hogy a Jézusról szóló evangélium nekik egyáltalán nem kell.


Péter apostol különleges látomása, és a Kornélius házában való rendkívüli élménye.    Csel. 10,9-20.


Ebben a látomásban már a Menny juttatta kifejezésre, hogy a zsidó nép kiváltságos helyzete megszünt létezni.    Csel. 11,1-18.


Ettõl az idõtõl fogva az evangélium szempontjából mindenkit egyformán kell figyelembe venni.     Gal. 3,26-29.


Pál apostol megtérése és Krisztus szolgálatába való, különleges módon történõ elhívása.    Csel. 9,1-6.


Pál apostolt már kimondottan a pogányok apostolaként hívja el Jézus a szolgálatba.   Csel. 9,15.    Gal. 2,7-9.


Végül pedig azt mondja el az angyal, hogy mindezek beteljesedése után várni lehet egy rettenetes eseményt, amikor Jeruzsálemet és benne a templomot le fogják rombolni és el fogják pusztítani.


„A várost és a szenthelyet elpusztítja egy következõ fejedelem népe”.  26.


(Károli Gáspár fordításával ellentétben az eredeti szöveg határozatlan névelõt használ a fejedelem megjelölésével kapcsolatban.)


Ez a pusztítás be is következett i.u: 70-ben, amikor Titus seregei elfoglalták Jeruzsálemet és elpusztították azt.


Nagyon pontosan fogalmaz a prófécia, amikor azt mondja ki, hogy a fejedelem népe végzi el ezt a pusztítást.


Ami akkor történt Jeruzsálemben, azt ugyanis nem Titus akarta, hanem a zsidók kegyetlenségétõl megvadult római katonák, akiket Titus már nem tudott visszatartani a pusztításban.


Ehhez az eseményhez kapcsolódva jövendölt Jézus is, amikor azt mondta el a Jeruzsálemi templomra vonatkozóan, hogy „nem marad itt kõ kövön, amely le nem romboltatik”.    Mát. 24,2/b.


A Dánielnek adott kijelentés szerint ez a pusztítás olyan erejû lesz, mintha egy vízözön söpörne végig a városon.


Vagyis senki sem állíthatja meg annak pusztító erejét.


Mert Istennél „elhatároztatott a pusztulás”.   26/b.


Istennél azonban egy olyan döntés is megszületett és várja a beteljesedését, amely szerint ez a pusztító erõ egyszer vissza fog fordulni arra a hatalomra, amely most a zsidók szent városát pusztítja el.


Ez az isteni ítélet azonban a múltból már a jövõbe vezet el bennünket.


Arra az ítéletre mutat elõre ez a kijelentés, amikor ama nagy várost fogja súlytani Isten ítélete, akinek királysága van a föld királyai felett.  Jel. 17,18.











